Berlingske Tidende, 1783-12-19
Paris, den 5te December. Af Galette de France for i Dag seer man, at den berømte Marmontel har faaet det ved Hr. Alemberts Død ledig værende Secretariat ved det Franske Academie. - J Søndags har den berømte Pillastre de Rozieres overleveret Kongen, og Dronningen og de Kongel. Brødre den til Ære for Hr. Montgelfier slagne Medaille. - Academisten Mechain har den 26de November Klokken henimod 9 om Aftenen opdaget en nye Comete i Væderens Pande. De Herrer Charles og Roberts nye Luftreise er virkelig bleven forbudet af Hs. Majestæt Kongen; men Forbudet blev strax igien ophævet, og i Mandags Kl. henimod 2 om Middagen steg disse forsøgende Mænd ind i den under deres Machine anbragte Vogn, hævede sig strax i Begyndelsen, da Linen var kappet af, 40 til 50 Fod. i Luften, hvilken Høyde de ved at kaste Hatterne fra sig, hilsede de utallig forsamlede Tilskuere, og derpaa fortsatte Reisen i en Høyde af 200 Favne; Hertugen af Chartres og 20 unge Cavalierer fulgte dem i Sporenstreg. J 55 Minuter vare de Tilskuerne ud af Sigte. Strax derpaa gik de saa høyt, Luften, at Jorden blev dem aldeles usynlig og forekom dem som en tyk Skye. J denne Høyde indaandede de den rene Luft, som de endnu aldrig havde nydt, og fortærede med megen Fornøyelse deres liden Proviant af Mad og Drikke, som de havde taget med sig i Vognen. Saaledes fløy de om i en heel Time, aabnede derpaa en Luge under Machinen, loede sig nogle Favne synke, og spurgte igiennem en Talerør nogle Bønder, som de bemærkede under sig, hvor de vare, hvorpaa de fik til Svar: Over Øen Adam. Ved dette Svar bade de at melde Prindsen af Conty deres Compliment, gik over 100 Favne op i Luften igien, fløy omkring endnu en Time, øynedomsider, da Skyerne havde fordeelt sig, en smuk Slette, og med største Magelighed lode sig ned paa en grøn Egn imellem Nesle og Hedouville, 9 Miile fra Paris. Bestyrtede over dette uhørte Luftsyn, løb de der værende Bønder til og omringede Luftvognen. J samme Øyeblik kom Hertugen af Cartres tiljagende, og bifaldt Hr. Charles Forsæt, nemlig at giøre nok en endnu høyere Reise, og lade Hr. Robert blive tilbage, hvorved han altsaa vilde blive henimod 125 Pd. lettere, dog maatte han tillige giøre Hertugen det Løfte, ikke at blive længere end en halv Time i Luften formedelst den tilstundende, Aften. Da Hr. Robert var stegen ud, gik Hr. Charles med Luftvognen i en Tid af 6 Minuter til en Høyde af 1524 Favne, der er 44 Gange høyere end det 33 Favner høye Taarn paa Kirken Notredame. At han virkelig var saa høyt viiste ham hans medtagne Barometer, og en overmaade strenKulde, som pludselig indfandt sig, hvorved han følte en heftig Susen i Ørene, saa at Pennen hvormed han optegnede sine Jagttagelser, faldt ham af Haanden. Ved at aabne Klappen under Machinen loed han sig saa meget synke, at han igien kunde see Jorden, og 35 Minuter efter at han anden Gang var fløyet op, loed han sig ned paa et Landgods, hvoraf en Engelsk Herre er Eier. Denne imodtog ham med megen Høflighed, og beværtede ham Natten over paa sin Herregaard, hvorpaa han i Tirsdags igien ankom hertil Marqvis de la Fayette førte ham til Hertugen af Chartres som han ikke fandt hiemme, og hvorfra han af den sammenløbne Pøbel blev af Glæde baaret i Marqvisens Vogn. Den gamle Doctor Franklin, som var nærværende ved dette merkværdige Forsøg, udbrød i følgende Orakelsprog: Hr. Montgolfier er Machinens Fader, og Hr. Charles dens Amme Samme er i øvrigt bleven ubeskadiget. Den flyvende Vogn har paa mange Steder givet et ildagtigt Skin fra sig, formodentlig af de paa samme faldte Solstraaler; den er malet blaa og forgyldt.